32006D0196
L 070/80
JURNALUL OFÍCIAL AL UNIUNII EUROPENE
DECIZIA COMISIEI
din 3 martie 2006
de modificare a apendicelui B la anexa XII la Actul de aderare din 2003 privind anumite unități din sectorul cărnii și al laptelui din Polonia
[notificată cu numărul C(2006) 609]
(Text cu relevanță pentru SEE)
(2006/196/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special anexa II capitolul 6 secțiunea B sub-secțiunea 1 punctul 1 litera (e),
întrucât:
(1)
Poloniei i s-au acordat perioade de tranziție pentru anumite unități enumerate în apendicele B (1) la anexa XII la Actul de aderare din 2003.
(2)
Apendicele B la anexa XII la Actul de aderare din 2003 a fost modificat prin Deciziile 2004/458/CE (2), 2004/471/CE (3), 2004/474/CE (4), 2005/271/CE (5), 2005/591/CE (6), 2005/854/CE (7) și 2006/14/CE (8) ale Comisiei.
(3)
În conformitate cu o declarație oficială a autorității competente poloneze, anumite unități din sectorul cărnii și al laptelui au finalizat procesul de modernizare și din acest moment respectă în totalitate legislația comunitară. De asemenea, alte unități și-au încetat activitatea. Prin urmare, aceste unități ar trebui eliminate de pe lista unităților în tranziție.
(4)
Prin urmare, apendicele B la anexa XII la Actul de aderare din 2003 ar trebui modificat în consecință.
(5)
Comitetul permanent pentru lanțul alimentar și sănătatea animală a fost informat cu privire la măsurile prevăzute de prezenta decizie,
ADOPTĂ PREZENTA DECIZIE:
Articolul 1
Unitățile enumerate în anexa la prezenta decizie se elimină din apendicele B la anexa XII la Actul de aderare din 2003.
Articolul 2
Prezenta decizie se adresează statelor membre.
Adoptată la Bruxelles, 3 martie 2006.